**BASHKIA KORÇË
KRYETARI**

 **Nr.\_\_\_\_.prot Korçë, më \_\_\_\_.\_\_\_\_\_.\_\_\_\_**

**SHPALLJE PËR VEND TË LIRË PUNE NË INSPEKTORIATIN E MBROJTJES SË TERRITORIT**

Niveli minimal i diplomës “Master Profesional”,

në fushën e fushën e drejtësisë, inxhinierisë së ndërtimit, arkitekturës, urbanistikës, konstruksionit, transportit, teknologjisë së materialeve, gjeologjisë, hidrogjeologjisë dhe mjedisit Kategoria e pagës IV.2

Në zbatim të ligjit 139/2015 “Për vetëqeverisjen vendore”, ligjit nr. 7961, datë 12.7.1995 “Kodi i Punës së Republikës së Shqipërisë”, i ndryshuar, ligjit nr. 44/2015 “Kodi i Procedurës Administrative i Republikës së Shqipërisë” i ndryshuar, në ligjin nr. 9780 datë 16.07.2007 “Për inspektimin dhe mbrojtjen e territorit nga ndërtimet e kundërligjshme”, në Vendimin e Këshillit të Bashkisë nr. 176 datë 26.12.2024 "Mbi miratimin e buxhetit vjetor të vitit 2025 dhe PBA 2025-2027 të Bashkisë Korçë", në VKB nr. 173 datë 26.12.2024 “Për miratimin e nivelit të pagave të punonjësve e të personave të tjerë të zgjedhur ose të emëruar në institucionin e Bashkisë dhe Institucioneve të varësisë për vitin 2025”, në urdhërin e Kryetarit të Bashkisë nr. 15 datë 14.01.2025 “Për miratimin e strukturës të Bashkisë Korçë për vitin 2025” i ndryshuar si dhe vendimin nr. 2 datë 14.01.2025 “Për miratimin e strukturës analitike të Bashkisë Korçë për vitin 2025” i ndryshuarBashkia Korçë do të fillojë proçedurat për plotësimin e vendeve vakante në Inspektoriatin për Mbrojtjen e Territorit si më poshtë:

* **2 Inspektorë në Inspektoriatin e Mbrojtes së Territorit, Bashkia Korçë, Kategoria IV.2**

Përshkrimi përgjithësues i punës për pozicionin si më sipër është:

* Kontrollin e territorit të Bashkisë Korçë për parandalimin e ndërtimeve të kundërligjshme;
* Kontrolle në ndërtime me leje ndërtimi dhe deklarata paraprake;
* Shqyrtimin e ankesave të popullit;
* Pergatitja e relacioneve dhe përllogaritja e vlerës së gjobës për ndërtimet e kryera jashtë projektit dhe shpenzimet e prishjeve;
* Zbatimi i vendimeve të prishjes në bashkëpunim me Policinë Bashkiake dhe atë të Rendit.

Kandidatët duhet të plotësojnë kërkesat e posaçme si vijon:

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga puna;
7. Duhet të ketë arsimin e lartë minimalisht master profesional në fushat e drejtësisë, inxhinierisë së ndërtimit, arkitekturës, urbanistikës, konstruksionit, transportit, teknologjisë së materialeve, gjeologjisë, hidrogjeologjisë dhe mjedisit.

**DOKUMENTACIONI, MËNYRA DHE AFATI I DORËZIMIT**

 Kandidatët duhet të dorëzojnë dokumentat si më poshtë:

* Kërkesë me shkrim;
* Curriculum vitae;
* Certifikatë e përbërjes familjare;
* Fotokopje e kartës së identitetit;
* Diplomë të noterizuar;
* Listë e notave e noterizuar;
* Dëshmi kualifikimi (në qoftë se ka);
* Librezë pune ( në qoftë se ka punuar);
* Rekomandim nga punëdhënësi i mëparshëm;
* Dëshmi e gjendjes mjekësore;
* Dëshmi e gjendjes gjyqësore;
* Vërtetim gjykate dhe vërtetim prokurorie;
* Foto – 2 copë me përmasa 4 \* 5.5cm;
* Foto – 1 copë e madhe me përmasa 9\* 12 cm;
* Vetëdeklarim i gjëndjes gjyqësore.

Dokumentat duhet të dorëzohen **me postë** ose **pranë Drejtorisë së Burimeve Njerëzore** pranë Bashkisë Korçë brenda datës **10.09.2025.**

**REZULTATET PËR FAZËN E VERIFIKIMIT PARAPRAK TË DOKUMENTACIONIT**

Në datën **12.09.2021** Drejtoria e Burimeve Njerëzore në Bashkinë e Korçës do të njoftojë individualisht kandidatët fitues që plotësojnë kushtet dhe kërkesat e posaçme.

**NË MUNGESE DHE ME URDHËR** **KRYETARI I BASHKISË**
 **ZV/KRYETARE Sotiraq Filo
 Benila Themeli**